CELEX: 62009CN0228
Language: hu
Date: 2009-06-24 00:00:00
Title: C-228/09. sz. ügy: 2009. június 24-én benyújtott kereset — az Európai Közösségek Bizottsága kontra Lengyel Köztársaság

26.9.2009   
            
            
               HU
            
            
               Az Európai Unió Hivatalos Lapja
            
            
               C 233/3
            
         2009. június 24-én benyújtott kereset — az Európai Közösségek Bizottsága kontra Lengyel Köztársaság
   (C-228/09. sz. ügy)
   2009/C 233/04
   Az eljárás nyelve: lengyel
   
      Felek
   
   
      Felperes: az Európai Közösségek Bizottsága (képviselők: D. Triantafyllou és A. Stobiecka-Kuik)
   
      Alperes: Lengyel Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Lengyel Köztársaság — mivel az „opłata rejestracyjna” (nyilvántartásba vételi díj) összegét bevonja a személygépjármű értékesítésére, Közösségen belüli beszerzésére vagy behozatalára Lengyelországban kivetett hozzáadottérték-adó adóalapjába — nem teljesítette a közös hozzáadottértékadó-rendszerről szóló, 2006. november 28-i 2006/112/EK irányelv (1) 78., 79., 83. és 86. cikkéből eredő kötelezettségeit;
            
         
               —
            
            
               a Bíróság a Lengyel Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság a jelen keresettel azt kifogásolja, hogy a Lengyel Köztársaság a nyilvántartásba vételi díj összegét bevonja a hozzáadottérték-adó adóalapjába, amikor a nyilvántartásba nem vett személygépjárművek értékesítésére, Közösségen belüli beszerzésére vagy behozatalára e tagállamban kerül sor.
   A Bizottság véleménye szerint a jelen ügyben vitatott lengyel adó/díj és a C-98/05. sz. De Danske Bilimportører ügyben kérdéses dán adó/díj között alapvető hasonlóság van. Az utóbbi ügyben a Bíróság úgy döntött, hogy a vonatkozó adó/nyilvántartásba vételi díj nem vonható be a hozzáadottérték-adó adóalapjába.
   A Bizottság azon az állásponton van, hogy a lengyel nyilvántartásba vételi díj kivetésének mechanizmusa az ugyanazon gépjárművet a nyilvántartásba vétele előtt érintő több egymást követő ügylet esetében azt mutatja, hogy e díj a lényegét tekintve adó/nyilvántartásba vételi díj, nem pedig az értékesítésre kivetett adó, ahogyan erre a Lengyel Köztársaság hivatkozik. Az adóalany ugyanis a nyilvántartásba vételi díj összegét levonhatja a fizetendő adó összegéből. Ezt azt jelenti, hogy az előzetesen felszámított adó levonásának rendszere révén az adót/díjat végül is csak egyszer vetik ki.
   A Bizottság a Lengyel Köztársaság érvével szemben azt hozza fel, hogy az eladó, az, aki a Közösségen belüli beszerzést eszközli, vagy a gépjármű importőre felelős a nyilvántartásba vételi díj megfizetéséért, nem pedig azon személy, akinek a nevére a gépjárművet nyilvántartásba veszik.
   
      (1)  HL L 347., 1. o.